Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu -
jatkaa ponnistuksiaan hallituskoalition muodostamiseksi.
Qatar ilmoitti 100 milj. dollarin lainasta palestiinalaishallinnolle -
virkamiesten palkanmaksuun ja taloudellisen kriisin lievittämiseen.
PLO ilmoitti, -
että sen miliisit koordinoivat yhdessä Syyrian hallituksen kanssa -
hyökkäystä ISISiä vastaan.
Pääministeri Netanjahu -
kutsui eilen koolle Likud-puolueen johtavat jäsenet -
neuvottelemaan hallituskoalition muodostamisesta.
Netanjahu on järjestänyt näitä tapaamisia muutaman päivän välein -
edistääkseen kangertelevia neuvot- teluja muiden puolueiden kanssa.
Netanjahun Likud-puolueen ylemmät virkamiehet ovat varoittaneet, -
että pääministerin on tehtävä rohkeita päätöksiä ensi viikkoon mennessä.
Muuten neuvottelut päätyvät umpikujaan.
Kulanu- ja Juutalainen koti-puolueiden vaatimukset ovat nyt ongelmallisia.
Likud-lähteiden mukaan kumpikaan puolue ei ole vielä valmis joustamaan.
Puolueet arvioivat, että Netanjahu ei voi muodostaa koalitiota ilman heitä.
Netanjahun neuvotteluryhmä varoitti puolueita painottaen harkitsevansa -
myös muita vaihtoehtoja, jos puolueet aiheuttavat ylenmääräisiä ongelmia.
Ryhmä vihjasi, että Likudilla ei siinä tapauksessa ole muuta vaihtoehtoa -
kuin yrittää muodostaa yhteishallitus Sionistisen liiton kanssa.
Tätä vaihtoehtoa pidetään kuitenkin epätodennäköisenä.
Netanjahun lähipiiri uskoo, -
että Likudin ns. luonnolliset kumppanit ovat lopulta valmiita kompromisseihin.
Israel päätti äskettäin vapauttaa jäädytettyjä verovaroja, -
joita se kerää palestiinalaishallinnon puolesta. Summasta oli vähennetty -
palestiinalaisten velka Israelin tarjoamista palveluista.
Palestiinalaispresidentti Abbas -
kieltäytyi hyväksymästä rahaa, jollei Israel tilitä täyttä summaa.
Palestiinalaishallinto ilmoitti saaneensa -
100 milj. dollarin lainan Qatarilta virkamiesten palkanmaksuun -
ja taloudellisen kriisin lievittämiseen.
Presidentti Abbas on vierailulla Qatarissa. Hän kiitteli Qataria tuesta.
Qatar tukee myös islamistista Hamasia, -
joka hallitsee Gazan kaistaleella ja on presidentti Abbasin haastaja.
Israel alkoi jäädyttää palestiinalaishallinnon verovaroja -
palestiinalaisten ilmoitettua -
yksipuolisista pyrkimyksistään liittyä kansainvälisiin järjestöihin, -
kuten ICC:hen.
Presidentti Abbas uhkasi Israelia, että palestiinalaishallinto -
vie asian ICC:hen, jollei koko summaa siirretä heille.
Netanjahun toimiston viranomainen vahvisti Israelin vähentäneen -
osuuden, joka kattaa mm. palestiinalaisten sähkö- ja vesilaskut.
Israel myös ”siirtäisi palestiinalaishallinnolle -
"koska tahansa summan, jonka se palautti”.
Palestiinalaisten Syyrian-lähettiläs ilmoitti PLO:n tukevan -
Syyrian armeijaa, kun se yrittää saada -
Damaskosta lähellä olevan Yarmoukin leirin -
takaisin hallintaansa ISISiltä.
Radikaali-islamistinen ISIS hallitsee laajoja alueita Syyriassa ja Irakissa.
Se on viime päivinä vallannut -
Yarmoukin pakolaisleirin lähes kokonaan -
ajaen pois presidentti Assadin puolesta taistelevat miliisit.
Sanoisin, että eiliseen mennessä -
yli 35 prosenttia koko Yarmoukin pakolaisleiristä on siirtynyt -
Syyrian hallituksen ja palestiinalais- kansankomiteoiden hallintaan.
Yarmoukin leiri oli koti noin 160 000 palestiinalaiselle, -
ennen kuin Syyrian konflikti alkoi vuonna 2011.
Palestiinalaisvirkamiehen mukaan jäljellä oli nyt enää 17 500 asukasta, -
joista 2 000 on evakuoitu viimeisimpien taisteluiden puhjettua.
Järjestö, joka tarkkailee Syyrian ihmisoikeuksia Britanniasta käsin, -
sanoi aiemmin, että ISIS sai haltuunsa 90 prosenttia leiristä -
kukistettuaan palestiinalaisryhmä Aknaf Beit al-Maqdisin taistelijoita.
ISIS, joka on vahvin kapinallisryhmä Syyriassa, -
on enää muutaman kilometrin päässä-
Assadin Damaskoksen valtakeskuksesta.
Presidentti Abbasin johtaman PLO:n päätös tukea Syyrian hallitusta -
tarkoittaa uutta liittolaista Syyrian hallinnolle verisessä sodassa, -
joka YK:n mukaan on vaatinut jo yli 200 000 kuolonuhria.
Palestiinalaisvirkamies oli samoilla linjoilla -
Syyrian hallituksen kanssa siitä, että sunnitaistelijat -
saadaan karkotettua Yarmoukista vain voimalla.
Teemme yhteistyötä, ja eilen järjestimme -
avoimen tapaamisen eri palestiinalaisryhmittymien välillä.
Tapasimme poliittisena johtona, joka toimii Syyrian maaperällä.
Sovimme koordinoinnista Syyrian johdon kanssa.
Sovimme myös, että perustamme yhteisen operaatiotilan -
Syyrian voimille ja palestiinalaisryhmittymille, -
joilla on huomattava sotilaallinen läsnäolo leirillä ja sen ulkopuolella.
Näin voimme jatkaa sotilasoperaatiotamme.
YK:n pääsihteeri Ki-moon kuvaili eilen -
Yarmoukin pakolaisleiriä "kuolemanleiriksi".
Yarmoukin pakolaisleiri on kuin helvetin syvin rinki.
Kaksi vuotta kestäneen armottoman piirityksen jälkeen -
18 000 palestiinalaispakolaista ja syyrialaista -
on nyt ISISin ja muiden äärimilitanttien panttivankeina.
Pakolaisleiri on alkanut muistuttaa kuolemanleiriä.
Yarmoukin asukkaista, joiden joukossa 3 500 lasta, -
on tehty ihmiskilpiä.
Heillä on vastassaan kaksiteräinen miekka: -
aseelliset ryhmät leirin sisällä ja hallituksen joukot ulkopuolella.
Kuulemme huolestuttavia raportteja -
massiivisesta hyökkäyksestä leiriin sekä kaikkiin siviileihin siellä.
Se olisi jälleen yksi uusi pöyristyttävä sotarikos, -
jonka syylliset on saatava vastuuseen.
Nyt taisteluihin Jemenissä.
Saudien johtama koalitio on tehnyt ilmaiskuja -
Iranin tukemia hutheja ja näiden liittolaisia vastaan.
Koalitio sanoi tuovansa apua -
kärsivien jemeniläisten parissa työskenteleville avustusjärjestöille.
Laivaliikenteen lähteiden mukaan Saudi-Arabia on kuitenkin estänyt -
47 000 tn vehnää kuljettanutta alusta pääsemästä Jemenin satamaan.
Saudit ovat vaatineet YK:ta takaamaan, -
ettei lasti päädy sotilashenkilöstölle.
Saudien sotilastiedottaja kertoi, -
että turvallisuustilanne ei salli lastin kulkua kohteeseensa turvallisesti.
Punaisen ristin henkilöstö on nyt jumissa satamassa.
Turvallisuustilanteen takia he eivät pääse kaupunkiin.
Koordinoimme kaupungissa olevan ryhmän kanssa -
turvataksemme heille kaiken tarvittavan avun.
Yritämme varmistaa, -
että lääketarvikkeet ja -välineet pääsisivät perille Adenin sairaaloihin.
Iranin johtaja ajatolla Ali Khamenei kiihdytti retoriikkaansa.
Hän tuomitsi -
Iranin vihollisen Saudi-Arabian Jemen-operaation kansanmurhaksi.
Iranin ylin johtaja sanoi, että Saudi- Arabia ei voita sotaa Jemenistä, -
jossa pääkaupunki Sanaa hallitsevat Iranin liittolaiset huthit -
yrittävät saada haltuunsa paikallisilta miliiseiltä myös Adenin kaupunkia.
Kiitos seurasta!
Olen Jonathan Hessen. Shabat shalom ja nähdään maanantaina!
Suomennos: Sirpa Bågman